Diari Oficial de la Generalitat Valenciana


Sumari del DOGV 3220, del 08-04-1998 (1998/2689)

ORDRE d'1 d'abril de 1998, de la Conselleria de Cultura, Educació i Ciència, per la qual es modifica l'Ordre de 12 de febrer de 1998, respecte a les bases de la convocatòria d'ajudes de l'acció Arió del Programa Sòcrates de la Unió Europea: visites d'estudi per a responsables en matèria educativa.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3220

Data del DOGV
:   08-04-1998

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1998/2689


Data del document
:   01-04-1998

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

ORDRE d'1 d'abril de 1998, de la Conselleria de Cultura, Educació i Ciència, per la qual es modifica l'Ordre de 12 de febrer de 1998, respecte a les bases de la convocatòria d'ajudes de l'acció Arió del Programa Sòcrates de la Unió Europea: visites d'estudi per a responsables en matèria educativa. [1998/X2689]
  
L'Ordre de 12 de febrer de 1998 (DOGV núm. 3.187, de 19.02.98), convoca les ajudes de les accions descentralitzades del Programa Sòcrates de la Unió Europea i aprova les bases de la convocatòria, que s'inclouen com els seus annexos.
  
L'annex IV especifica les bases referides a l'acció Arió: visites d'estudi per a responsables en matèria educativa, disposant la base segona que el nombre d'ajudes concedides a la Comunitat Valenciana serà de 8, per un import màxim de 150.000 PTA, més ajudes complementàries. Per la seua part, la base cinquena determina que el termini de presentació de les sol·licituds finalitza l'1 de juny de 1998.
  
No obstant això, la Comissió Europea, a través de l'Agència Nacional Sòcrates, ha introduït modificacions respecte al termini de presentació de sol·licituds, al nombre d'ajudes que corresponen a la Comunitat Valenciana i a l'import màxim de les ajudes. En conseqüència, és necessari modificar les corresponents bases de la convocatòria.
  
Per tot això, i fent ús de les facultats conferides en l'article 35 de la Llei 5/1983, de Govern Valencià,
  
ORDENE
  
Primer
  
La base segona de l'annex IV de l'Ordre de 12 de febrer de 1998, queda redactada de la forma següent:
  
?Segona. Nombre i quantia de les ajudes
  
1. El nombre d'ajudes concedides per la Comissió Europea, a través de l'Agència Nacional Sòcrates, a la Comunitat Valenciana, després de fer la distribució de l'ajuda total assignada a Espanya entre les àrees territorials, serà d'onze.
  
2. Les ajudes previstes per a qualsevol de les àrees territorials que no foren en tot o en part utilitzades, es repartiran primer entre les Comunitats Autònomes que sol·liciten visites Arió.
  
3. Les ajudes tindran un import màxim de 1.000 ecus, segons la distància existent entre el punt d'origen i la visita a efectuar?.
  
Segon
  
El punt 1 de la base cinquena de l'annex IV de l'Ordre de 12 de febrer de 1998, queda redactat de la següent forma:
  
?1. El termini de presentació de les sol·licituds finalitza el dia 30 d'abril de 1998?.
  
DISPOSICIONS FINALS
  
Primera
  
Aquesta ordre entrarà en vigor l'endemà de la seua publicació en el Diari Oficial de la Generalitat Valenciana.
  
Segona
  
Contra esta ordre, que esgota la via administrativa, es podrà interposar recurs contenciós administratiu davant el Tribunal Superior de Justícia de la Comunitat Valenciana en el termini de dos mesos, comptats a partir del dia següent al de la seua publicació en el Diari Oficial de la Generalitat Valenciana, prèvia comunicació a la Conselleria de Cultura, Educació i Ciència, conforme disposa l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 57 i 58 de la Llei Reguladora de la Jurisdicció Contenciosa Administrativa.
  
València, 1 d'abril 1998
  
El conseller de Cultura, Educació i Ciència,